নাট্যধর্মী ধারাবাহিকে সেরা অতিথি অভিনেতা বিভাগে প্রাইমটাইম এমি পুরস্কার
নাট্যধর্মী ধারাবাহিকে সেরা অতিথি অভিনেতা বিভাগে প্রাইমটাইম এমি পুরস্কার হল একাডেমি অব টেলিভিশন আর্টস অ্যান্ড সায়েন্সেস কর্তৃক প্রদত্ত বার্ষিক পুরস্কার। প্রাইমটাইম এমি পুরস্কারের অংশ হিসেবে রাত্রীকালীন নাট্যধর্মী ধারাবাহিকে অতিথি চরিত্রে অসামান্য অভিনয়ের জন্য অভিনেতাদের এই পুরস্কার প্রদান করা হয়। ১৯৭৫ সালের ১৯শে ২৭তম প্রাইমটাইম এমি পুরস্কার আয়োজনে প্রথমবার এই পুরস্কার প্রদান করা হয় এবং প্যাট্রিক ম্যাকগুহান কলাম্বো ধারাবাহিকে অভিনয়ের জন্য প্রথম এই পুরস্কার লাভ করেন। ৩৮তম প্রাইমটাইম এমি পুরস্কার আয়োজনে এই বিভাগের নামকরণ করা হয় নাট্যধর্মী ধারাবাহিকে সেরা অতিথি শিল্পী, এবং নাট্যধর্মী টেলিভিশন ধারাবাহিকের অতিথি অভিনেতা ও অভিনেত্রী উভয়কেই এই পুরস্কার প্রদান করা হয়। ১৯৮৯ সালে এটি লিঙ্গভিত্তিক বিভক্ত হয় এবং বর্তমান নামে নামকরণ করা হয়। প্রতিষ্ঠার পর থেকে এই বিভাগে ৩৬ জন অভিনেতাকে পুরস্কৃত করা হয়েছে। চার্লস এস. ডাটন, জন লিথগো, রন সেফাস জোন্স ও প্যাট্রিক ম্যাকগুহান সর্বাধিক দুটি করে পুরস্কার অর্জন করেন। অন্যদিকে, মাইকেল জে. ফক্স এই বিভাগে সর্বাধিক সাতটি মনোনয়ন লাভ করেছেন।